open-index/open-wikipedia-markdown huggingface dataset:
The Best of Bowie

***The Best of Bowie*** er eit samlealbum av den engelske musikaren David Bowie, gjeve ut i 1980 på K-tel. Plateomslaget var basert på 12"-singelutgåva av Bowie-singelen «Fashion». Albumet nådde tredjeplassen på UK Albums Chart.

I tillegg til sjeldne 7"-utgåver av «Fame» og «Golden Years», inneheld samlinga unikt klippa utgåver av «Life on Mars?» og «Diamond Dogs», slik at ein skulle få plass til alle 16 spora på ein LP. Tidlege eksemplar av LP-plata hadde eit klistremerke på baksida som synte sporlista. Om ein fjerna klistremerke kunne ein sjå den originale sporlista med «Drive-In Saturday» (frå *[[Aladdin Sane]]*, 1973) som spor 7 i staden for konsertversjonen av «Breaking Glass».

## Innhald
Alle songane skrivne av David Bowie, utanom der andre er nemnde.

## Salslister

## Kjelder

**Denne artikkelen bygger på «[[:en:The Best of Bowie|The Best of Bowie]]» frå ,  den 31. august 2021.* 
*** oppgav desse kjeldene:*
Christiane F. av David Bowie

***Christiane F. – Wir Kinder vom Bahnhof Zoo*** er eit filmmusikkalbum av David Bowie, utgjeve på LP i 1981 på RCA Records (og sidan på CD på EMI i 2001), for filmen om Christiane F. Den tyske tittelen på filmen, *[[Christiane F. – Wir Kinder vom Bahnhof Zoo]],* tyder «me barna frå Zoo-stasjonen», og syner til jernbanestasjonen i Berlin i Tyskland.

Sjølv om store delar av filmusikkalbumet (utanom «Station to Station», «TVC 15» og «Stay») består av songar frå Berlinperioden til Bowie (1977-1979), føregår soga i Christiane F. i 1976-1977. Christiane F. var på konserten under Isolar-turneen i 1976 i Berlin, som vart opna med songen «Station to Station». Konsertversjonen som er i filmen og på filmmusikkalbumet er henta frå albumet *[[Stage av David Bowie|Stage]]*, spelt inn på Isolar II-turneen i 1978. I filmen kan ein sjå Bowie framføre denne songen. 

## Innhald
All musikk av David Bowie utanom der andre er nemnde.

## Salslister

### Vekeslister

### Årslister

## Kjelder

**Denne artikkelen bygger på «[[:en:Christiane F. (album)|Christiane F. (album)]]» frå ,  den 31. august 2021.* 
*** oppgav desse kjeldene:*
Brit Volden

**Brit Volden** () er ein tidlegare orienteringsløpar frå Oslo. Ho vart nordisk meister i 1984 og 1986, dessutan vann ho tre stafett-gull i nordiske meisterskap og eitt VM-gull. Volden vart fire gongar norsk meister individuelt, åra 1981-84 var ho med om å vinne fire NM-gull i stafett for Bækkelaget SK.

## Aktiv
Volden slo gjennom 19 år gammal, då ho var med å vinne VM-sølv i stafett for Noreg. Ho tok også NM-sølv på klassisk distansen, ein prestasjon ho gjentok året etter, begge gongane måtte ho sjå seg slått av Anne Berit Eid. År 1981 vart Volden noregsmeister på langdistansen og tok sølv på normaldistansen. I mellomtida vann ho sølvmedaljen under verdsmeisterskapen i sveitsiske Thun, einast svenske Annichen Kringstad orienterte betre. I 1982-sesongen forsvarte meistertittelen i langdistanse-NM, kom på fjerdeplass individuelt og fekk sølv i stafett i nordisk meisterskap, samt NM-bronse på normaldistansen. Året etter vart ho noregsmeister på normaldistansen, etter å ha vorte nummer i verdsmeisterskapen.

Den 1. september 1984 i Bardu vart Volden nordisk meister framom landskvinna Jorunn Teigen. Dagen etter tok ho si andre gullmedalje då Noreg vann ein suveren siger på stafetten. Teigen, Ragnhild Bratberg og Ellen Sofie Olsvik var dei andre på meisterlaget. I den etterfylgjande 1985-sesongen vann Volden sølvmedaljen i den individuelle tevlinga under verdsmeisterskapen i Australia, ho fekk sølv også i stafetten. Deretter vart ho norsk meister i Korgen i Nordland.

Siste helga i august 1986 forsvarte Volden den nordiske meistertittelen på Åland, og saman med med nemnde Bratberg, Olsvik og Teigen sikra ho seg gull også i stafetten. I noregsmeisterskapen 1986 måtte ho nøye seg med bronse. Året etter fekk ho NM-sølv i langdistanse-NM, så vel som i NM klassisk løype. Under verdsmeisterskapen 1987 i Frankrike makta ikkje dei norske kvinnene å blande seg inn i medaljestriden i den individuelle tevlinga. Stafettlaget, beståande av Bratberg, Ragnhild Bente Andersen, Olsvik og ankerkvinne Volden, revansjerte seg og vart verdsmeistrar, minuttet føre favorittane frå Sverige.

År 1988 la norske kvinner beslag på alle medaljane i den individuelle tevlinga under den nordiske meisterskapen i Halmstad, Ragnhild Bratberg sigra framom Anne Line Nydal, Volden kom på bronseplass. Dei tre fylgde opp med å vinne Noregs tredje rake stafettgull i nordisk meisterskap, førnemnde Andersen tok seg av den andre etappen.

Volden deltok ikkje i orientering i 1989. Sidan var ho aktiv frå 1990 til 1994, utan å satse like sterkt som før. I 1992 lukkast ho vinne sølv i NM kort løype.

## Kjelder

*Brit Volden i Store norske leksikon
*Kunnskapsforlagets idrettsleksikon
Hero (2002)

***Hero*** (英雄, *Yīng Xióng*) er ein kinesisk wuxia-film frå 2002, regissert av Zhang Yimou og med musikk av Tan Dun.

*Hero* kom ut i Kina den 24. oktober 2002, og var den dyraste og mest innbringande filmen i kinesisk filmhistorie fram til *[[Red Cliff]]* frå 2009.

## Handling
Filmen går føre seg under Krigarrika-tida. Ei gruppe leiemordarar, Flygande snø (飛雪) (Maggie Cheung), Brotne sverd (殘劍) (Tony Leung) og Lang himmel (長空) (Donnie Yen), svor å ta livet av kongen av Qin (秦王) (Chen Daoming). Namnlaus (無名) (Jet Li) kjem til palasset for å kreva løn for å ha sigra over desse tre.

## Medverkande
* Jet Li som  Namnlaus
* Tony Leung Chiu Wai som Brotne Sverd
* Maggie Cheung som Flygande Snø
* Zhang Ziyi som Måne
* Chen Daoming som Kongen av Qin
* Donnie Yen som Lang himmel

## Kjelder

**Denne artikkelen bygger på «[[:nb:Hero (film)|Hero (film)]]» frå ,  den 31. august 2021.*  

## Bakgrunnsstoff
*
Changestwobowie

***Changestwobowie***  er eit samlealbum av den engelske musikaren David Bowie, gjeve ut i november 1981 på RCA Records. Det er ein oppfølgjar til samleplata *[[Changesonebowie]]* frå 1976, og tittelen og plateomslaget følgjer same formatet som det albumet. 

I tillegg til utvalde singlar frå tida etter 1976, kom albumet med fem songar frå tidlegare i karrieren til Bowie, som ikkje hadde vore på *Changesonebowie*, inkludert «Wild Is the Wind» frå *[[Station to Station]]*, som vart gjeven ut på singel for å marknadsføre albumet, i lag med ein nyfilma musikkvideo for songen.  Albumet gjorde det ikkje like godt på salslistene som det første hadde gjort, og nådde 24. plassen på UK Album Chart og 68. plassen i USA.

RCA gav ut albumet på CD i 1984, men denne gjekk raskt trekt attende, i lag med andre album av Bowie, på grunn av ein konflikt mellom Bowie og RCA. *Changestwobowie* vart ikkje gjeve ut på ny då Rykodisc fekk rettane til å gje ut heile Bowie-katalogen på ny i 1990. Rykodisc sette i staden saman eit nytt samlealbum kalla *[[Changesbowie]]*, ei utvida utgåve av *Changesonebowie*.

*Changestwobowie* kom ut i si opphavlege form på Rhino, på vinyl, CD og på digitale format den 13. april 2018.

## Innhald
Alle songar skrivne av David Bowie, utanom der andre er nemnde.

## Salslister
**Album**

## Salstrofé

## Kjelder

**Denne artikkelen bygger på «[[:en:Changestwobowie|Changestwobowie]]» frå ,  den 31. august 2021.* 
*** oppgav desse kjeldene:*
NM i turn 1957 for menn

**Noregsmeisterskapen i turn 1957** for menn vart avvikla i Turnhallen i Bergen laurdag 30. november og sundag 1. desember, med Bergens Turnforening som arrangør. Deltakarane tevla i tolvkamp, dobbelt program i alle seks øvingane med både obligatoriske og sjølvvalde program i øvingane. «Begge dager var Turnhallens store sal fullsatt av et meget interessert publikum, og i går var det atskillige som ikke kom inn.»

### Tolvkamp





Åge Storhaug var bestemann i bøylehest, frittståande og skranke. Arvid Håkonsen vann svingstang og Alf Olsen ringar, medan Håkonsen og Storhaug fekk like mange poeng i hopp.

## Kjelder
*Bergens Arbeiderblad 2. desember 1957
Magne Lystad

**Magne Lystad** () var ein norsk orienteringsløpar frå Lunderseter i Hedmark. Han vart nordisk mester i 1957 og 1959, i 1962 sigra han i det nyinnførte europameisterskapet. Han hadde 7 individuelle mesterskap og fem stafettmesterskap.

## Aktiv
Lystad vart norsk meister fyrste gongen i 1954, ein prestasjon han fylgde med å vinne dei neste tre meisterskapa. I 1957 vart han i tillegg nordisk meister på suverent vis framom tre landsmenn, meisterskapen vart avvikla ved Hegra i Nord-Trøndelag. To år seinare vart han på ny både norsk og nordisk meister, den siste meisterskapen fann stad ved Ålborg i Danmark. I 1960 og 1962 vart han noregsmeister for sjette og sjuande gong, sommaren i mellom kom han på tredjeplass i den nordiske meisterskapen.

Høgdepunktet for Lystad kom ved den fyrste av to europameisterskap. Sundag 23. september 1962 i Løten sprang han inn til sigerstida 1.48.32 og slo andremann med 5 minutt og 39 sekund. I 1964 var han med i det norske firemanns-laget som tok sølv i stafetten under EM. Han avslutta år som aktiv løpar med å vinne bronsemedaljen i den individuelle tevlinga ved den nordiske meisterskapen 1965 ved Hokksund.

Med laget sitt, Lunderseter IL, vart Lystad stafettmeister i noregmeisterskapane 1956, 1957, 1958, 1961 og 1964.

År 1957 vart Magne Lystad tildelt både Morgenbladets gullmedalje og Sportsjournalistenes statuett for triumfen i den nordiske mesterskapen.

## Kjelder
*Store norske leksikon
Rare av David Bowie

***Rare*** (ofte kalla ***Bowie Rare***) er eit samlealbum av den engelske musikaren David Bowie, gjeve ut på RCA Records i desember 1982. Forholdet mellom Bowie og plateselskapet var dårleg på denne tida. Bowie hadde nettopp spelt inn den siste musikken sin for RCA Records med *[[Baal av David Bowie|Baal EP]]*, og vart fornærma då dei gav ut ein fem år gammal duett med Bing Crosby («Peace on Earth/Little Drummer Boy») som singel utan at han vart spurt først. Bowie informerte RCA om at han var misnøgd med *Rare*, og kom til å signere for EMI Records for det neste albumet sitt. Alle songane på *Rare* vart gjevne ut for første gongen på LP og kassett. 

Samlinga inneheld sjeldne innspelingar mellom 1969 og 1980. RCA gav ikkje ut *Rare* i USA, og det kom heller ikkje ut på CD, slik mange av dei andre RCA-albuma vart i 1984. 

Albumet låg 11 veker inne på UK Album Chart og nådde 34. plassen på lista. 

## Innhald
Alle songar skrivne av David Bowie utanom der andre er nemnde.

## Salslister

## Kjelder

**Denne artikkelen bygger på «[[:en:Rare (David Bowie album)|Rare (David Bowie album)]]» frå ,  den 1. september 2021.* 
*** oppgav desse kjeldene:*
Rakia

**Rakia**, **rakija** eller **[[raki]]** er ein alkoholhaldig drikk som liknar brandy og blir framstilt gjennom destillasjon av gjæra frukter. Drikken er populær i Balkan, Tyrkia, tyskspråklege land, Ungarn, Italia og Frankrike. Alkoholinnhaldet er normalt 40 prosent, men heimelaga rakia kan vera sterkare, opptil 50–60 prosent. Prepečenica er dobbel-destillert, slavisk framstilt rakia, med eit alkoholinnhald som av og til overstig 60 prosent.

Rakia er rekna som nasjonaldrikk i dei slaviske og sørslaviske landa som Serbia, Montenegro, Slovenia, Slovakia, Bosnia og Hercegovina, Bulgaria, Makedonia og Kroatia. I Serbia og blant serbarar i Bosnia-Hercegovina og Kroatia er det vanleg at ein vinterstid drikk varm og søta rakija, denne drikken blir kalla  vert kalla *kuvana rakija* ('tillaga rakija'). 

I Albania og Kosovo lager ein raki rrushi (rakia/raki) av druer eller av krike (av og til av morbær). Plommer og druer til drikken blir av og til blanda med andre ingrediensar, som urter, honning, sure kirsebær og valnøtter etter ein destillasjon.

## Namn

* Albansk: raki rrushi
* Bosnisk: rakija / ракија
* Bulgarsk: ракия, rakija
* Gresk: ρακί, raki
* Kroatisk: rakija
* Makedonsk: ракија / rakija
* Montenegrinsk: rakija / ракија
* Rumensk: rachiu (reg. *răchie*)
* Serbisk: ракија / rakija
* Slovakisk: pálenka
* Slovensk: žganje
* Tysk: Obstler
* Ungarsk: pálinka
* Tyrkisk: rakı

## Kjelder

**Denne artikkelen bygger på «[[:sv:Rakia|Rakia]]» frå ,  den 2. september 2021.*  

## Bakgrunnsstoff
NM i turn 1979 for menn

**Noregsmeisterskapen i turn 1979** for menn vart avvikla i Mandal i Vest-Agder helga 3.–4. november. Deltakarane tevla i tolvkamp, dobbelt program i alle seks øvingane med både obligatoriske og sjølvvalde program i øvingane.

### Tolvkamp




Løge fekk bestemannspremie for armapparata, Johannessen i frittståande og Borgen i hopp.

## Kjelder
*Arbeiderbladet 5. november 1979
NM i turn 1978 for menn

**Noregsmeisterskapen i turn 1978** for menn vart avvikla i Tromsø i Troms helga 23.–24. september. Deltakarane tevla i tolvkamp, dobbelt program i alle seks øvingane med både obligatoriske og sjølvvalde program i øvingane.

### Tolvkamp





## Kjelder
*Rogalands Avis 25. september 1978
Songpan fylke

**Songpan** (kinesisk skrift 松潘县, pinyin Sōngpān Xiàn) eller **Sungqu** er eit fylke i det autonome prefektur Ngawa for tibetanarar og qiangfolk i provinsen Sichuan i Kina. Folkesetnaden var i 1999 på 66 358 . 

## Verna område
Naturvernområdet Huanglong, som òg er oppført på UNESCO siverdsarvliste, ligg i fylket. Det har eit stort tal verneverdige dyrearter og er òg kjent for dei karakteristiske vatna sine.

Den gamle bymuren til Songpan (*Songpan gu chengqiang*, 松潘古城墙) blei oppført på nasjonal liste over kulturminne i Kina i 2001.

## Historie
Byen Songpan blei bygd under Tang-dynastiet og blei seinare grundig ombygd under Ming-dynastiet. Songpan var ein viktig garnisonsby. Han var òg av stor tyding for økonomi og handel på grunn av plasseringa si i høve til Sichuan,  Gansu, Qinghai og Tibet; her blei det særleg handla med te og med hestar. 

I 1935 gjekk den lange marsjen gjennom Songpanplatået. 

## Administrative einingar
**Storkommunar:**

* Jin'an 进安镇, Chuanzhusi 川主寺镇

**Kommunar:**

**Anhong ()
**Baiyang ()
**Caoyuan ()
**Hongtu ()
**Hongxing ()
**Xiaoxing ()
**Zhenjiang ()

## Samferdsel
Riksveg 213 i Kina går gjennom området. Han byrjar i Lanzhou i Gansu og fører via Chengdu og Kunming til byen Mohan ved grenseovergangen til Laos. 

## Galleri

Street peddlers in Songpan city Sichuan 2002.JPG|Gateseljarar i Songpan i 2002
Street Scene in Songpan Sichuan 2002.jpg|Gateseljarar i Songpan i 2002 
Songpan Bridge.jpg|Songpan bru
Rainy_Songpan.jpg|Arkitektur i Songpan


## Kjelder

**Denne artikkelen bygger på «[[:nb:Songpan|Songpan]]» frå ,  den 2. september 2021.*  

## Bakgrunnsstoff
*
NM i badminton 1971

**Noregsmeisterskapen i badminton 1971** vart avvikla i Skøyenhallen i Oslo. Finalane gjekk føre seg måndag 29. mars. I singlefinalen for menn skada og trekte Harald Nettli seg då den jamne kampen hadde gått til forlenging, dermed vart Hans Sperre norsk singlemeister for 10. gong. «Det var en glimrende finale som begge har ære av».

## Karar
### Single
*Hans Sperre – Harald Nettli 2 – 1 (16-15 i avgjerande sett)
### Dobbel
*Jan Holtnæs/Pål Øian – Arne Hagene/Erik Linderoth 2 – 1 (15-11 i siste sett)

## Kvinner
### Single
*Kari Histøl – Elisabeth Sommerfeldt 2 – 0
### Dobbel
*Kari Histøl/Wenche Tønnesen – Inger Mette Bjørvik/Bodil Bugge 2 – 0

## Mix dobbel
*Elisabeth Sommerfeldt/Harald Nettli – Inger Mette Bjørvik/Hans Sperre 2 – 1 (15-8 i siste sett)

## Kjelder
*Sandefjord Blad 30. mars 1971
Sindre Almsengen

**Sindre Almsengen** () er ein norsk tidlegare friidrettsutøvar frå Oslo som tevla i lengdehopp og tresteghopp. I tida 2006-16 vart han åtte gongar noregsmeister i tresteghopp og ein gong i lengdehopp. Almsengen var fram til 2004 medlem i BUL-Oslo, deretter 2005-08 i IK Tjalve, 2009-13 i Norna-Salhus, 2014 i Fana IL, før han frå 2015 atter representerte Tjalve.

### Aktiv
Under NM i friidrett 2006 sette Almsengen personleg rekord i lengde med eit hopp på 7,37 meter og vart  norsk meiser i øvinga. Året etter fekk han NM-sølv i lengdehopp, og i 2008 bronse i same øvinga. Frå same meisterskapen, NM 2008 i Trondheim, dominerte han tresteg-øvinga i Noreg. I Trondheim gjorde han personbeste med 15,55 meter, ved NM 2009 forbetra han seg til 15,67 m. Under noregsmeisterskapen 2011 på Byrkjelo fekk Almsengen fullklaff i tresteg-gropa. I sitt beste hopp landa han på 15,96 meter, hans livs lengste tresteghopp som sikra han NM-gull nummer 4. Åra frå 2012 til 2018 tok han trestegs-medalje i kvar einaste noregsmeisterskap; gull i 2012,2013, 2015, 2016, sølv i 2014 og bronse i 2017, 2018.

## Kjelder

*friidrett.no
Verdstre

**Verdstre** er eit motiv som opptrer i fleire religionar og mytologiar, særleg innan indoeuropeiske, sibirske og amerikanske urfolkstradisjonar. Verdstreet kan vera eit kjempemessig tre som held oppe himmelen, og slik bind saman himmelen, jorda og underverda gjennom røtene. Det kan også vera sterkt knytt til motivet livstreet.

Spesifikke verdstre er mellom anna *[[égig érő fa]]* i ungarsk mytologi, Ulukayın og Bayterek i tyrkisk mytologi, Andndayin Ca˙r i armensk mytologi, Modun i mongolsk mytologi, Yggdrasil i norrøn mytologi, Irminsul i germansk mytologi, eika i slavisk, finsk og baltisk mytologi, Iroko i yorubareligion, *Jianmu* i kinesisk mytologi,  og Ashvattha (ein *[[Ficus religiosa]]*) i hindumytologi.

## Kjelder

**Denne artikkelen bygger på «[[:en:World tree|World tree]]» frå ,  den 2. september 2021.*  
 

## Bakgrunnsstoff
* Bauks, Michaela. "Sacred Trees in the Garden of Eden and Their Ancient Near Eastern Precursors". In: *Journal of Ancient Judaism* 3, 3 (2012): 267-301. doi: https://doi.org/10.30965/21967954-00303001
* Butterworth, E. A. S. *The Tree - the Navel of the Earth*. Berlin: de Gruyter, 1970.
* Holmberg, Uno. *Der Baum des Lebens* (= Suomalaisen Tiedeakatemian toimituksia. Sarja B = Series B, 16, 3, ). Suomalainen Tiedeakatemia, Helsinki, 1922 (Auch: Edition Amalia, Bern 1996, ).
* Karpun, Mariia. "Образ мирового древа в традиционной культуре донского казачества" [Representations of the World Tree in traditional culture of Don Cossacks]. In: *Przegląd Wschodnioeuropejski* IX/2018, nr. 2, pp. 115-122. Published by Wydawnictwo Uniwersytetu Warmińsko-Mazurskiego w Olsztynie.

* Cosmology of the Ancient Balts by Vytautas Straižys and Libertas Klimka (Lithuanian.net)
Canyon

Ein **canyon** (via engelsk, av spansk *cañón*, 'røyr, trakt') er ein dal med steile sider som er oppstått ved at ei elv har grave seg ned gjennom hard berggrunn. Dei blir ofte danna av elver i dei øvre løpa sine der straumen deira er sterk og rask. Ordet blir brukt om store dalar av denne typen, medan mindre dalar blir kalla gjel eller juv.

Verdas mest kjende canyon er Grand Canyon i USA, som har rundt 1,6 km høge dalsider. Det finst lengre og djupare canyonar i Kina, Nepal og Peru. I Noreg er det fleire mellomstore canyonar. Sautso ved Alta er den mest kjende i Noreg. Han er ca. 400–425 meter djup og 7,5&nbsp;km lang og ligg øvst i Altaelva i Finnmark.

Ein annen kjend norsk canyon er Jutulhogget, som er 100–240 meter djup og 2,5&nbsp;km lang. Han går frå Østerdalen til Rendalen og stammar fra slutten av den siste istida.

Hellemojuvet ved Tysfjorden i Nordland er også kjend. Han er forma av Hellemoelva.

Det blir også danna gjel med liknande form på kontinentalsoklar eller kontinentskråningar under havoverflata. Desse er danna gjennom utrasing og suspensjonsstraumar eller turbiditetsstraumar. Sidene i desse gjela kan vera fleire tusen meter høge. Grand Bahama Canyon har nesten 5 km høge sider.

## Sjå òg
*Kløft

## Kjelder

**Denne artikkelen bygger på «[[:nb:Canyon|Canyon]]» frå ,  den 2. september 2021.*  
 
## Bakgrunnsstoff
NM i turn 1980 for menn

**Noregsmeisterskapen i turn 1980** for menn vart avvikla i Porsgrunn i Telemark helga 3.–4. mai Deltakarane tevla i sekskamp.

### Sekskamp





## Kjelder
**Sportsboken 80-81*. Dreyer Bok Stavanger. 1980.
Huanglong

**Huanglong** (kinesisk 黃龍) er eit scenisk og historisk interessant område i Songpan i nordvestre Sichuan i Kina. Det ligg i den sørlege delen av fjellkjeda Minshan, 150 km nordvest for provinshovudstaden Chengdu. Området er kjent for sjøane sine som får farge frå kalkspatsavleiringar. Det finst òg fleire utryddingstruga artar her, mellom anna kjempepanda.

I 1992 blei Huanglong historiske og vitskaplege interesseområde sett på UNESCO si verdsarvliste som naturarv.

## Galleri

Fil:HuangLong 2002-09-12 34.jpg|Kalksteindammar i Huanglong.
Fil:黃龍-迎賓池.JPG|Velkomstvatnet (迎宾池).
Fil:黃龍-瀲灩湖.jpg|Lianyanvatnet (瀲灩湖).
Fil:黃龍-洗身洞.JPG|Rengjeringsgrotta (洗身洞).
Fil:1 huanglong 2011.jpg|Bonsaivatnet (盆景池).
Fil:黃龍-明鏡倒映池.JPG|Spegelvatnet (明鏡倒映池).


## Referansar

**Denne artikkelen bygger på «[[:sv:Huanglong|Huanglong]]» frå ,  den 2. september 2021.*  
 
## Bakgrunnsstoff

* UNESCO World Heritage Centre - Huanglong Scenic and Historic Interest Area
* UNEP World Conservation Monitoring Centre - Huanglong Scenic and Historic Interest Area
H.M. Kongens gullmedalje

**H. M. Kongens gullmedalje** er ein norsk medalje innstifta av kong Haakon VII i 1907.

Medaljen erstatta den tidligere H.K.H. Kronprinsens gullmedalje innstifta av kronprins Carl av Noreg og Sverige i 1849. Kronprinsens medalje blei ikkje delt ut etter 1905.

Medaljen blir årleg delt ut til «ein framifrå, yngre forskar for eit vitskapleg arbeid bedømt ved Universitetet i Oslo». Forskaren må vere under 35 år. Ifølgje reglementet må «arbeidet vere anerkjent som eit verksamt bidrag til fagfeltets forskningslitteratur». Fram til og med 1995 blei Hans Majestet Kongens gullmedalje lyst ut som ei prisoppgåve med ein gjeven tittel. Etter ein reglendring i 1995 blir medaljen delt ut for avhandlingar som alt er bedømte. 

Medaljen har kongens portrett pryda på advers, mens revers har den latinske innskrifta «JUVENI OPTIMAE SPEI» («ung mann/kvinne av høgaste håp») inne i en laurbærkrans. Medaljen har ein diameter på 40 millimeter. Medaljen er forma ut av Ivar Throndsen, som var myntgravør ved Den Kongelige Mynt.

Regelementet for medaljen er skrivne av av det Akademiske kollegium, og ble godkjent første gongen 26. juni 1908. Dei første tildelingane skjedde 2. september same år. 

## Mottakarar (utval)

* 1907 Adam Fredrik Trampe Bødtker for «Om franskens Inflydelse paa den engelske Syntaks»
* 1908 Carl August Drougge 
* 1915 Gudrun Ruud
* 1917 Ragnvald Iversen for «Syntaksen i Tromsø bymål».
* 1920 Toralf Berntsen for «Norske traditioners betydning i norrøn sagaskrivning».
* 1922 Ragnar Ullmann
* 1924 Henrik Printz for «Die Algenvegetation des Trondheimsfjordes».
* 1933 Eirik Vandvik for «Genitivus und Ablativus Qualitatis im Latein».
* 1936 Isak Undås
* 1963 Victor Hellern
* 1964 Torleiv Austad
* 1969 Kjell Noreik
* 1977 Jon Bing og Trygve Harvold for «Legal Decisions and Information Systems».
* 2002 Farrukh Abbas Chaudhry
* 2003 Hallgjerd Aksnes

## Kjelder

**Denne artikkelen bygger på «[[:nb:H.M. Kongens gullmedalje|H.M. Kongens gullmedalje]]» frå ,  den 2. september 2021.*  
 
## Bakgrunnsstoff

* Universitetet i Oslo: Reglement for utdeling av H. M. Kongens gullmedalje
* Liste over vinnarar
Spiring

**Spiring** er ein biologisk prosess der ein plante eller sopp byrjar å veksa frå eit frø eller ein spore.

Når eit frø spirer, sender det ei kimrot ut gjennom frøskalet og ned i vekstmediet. Deretter sendar det ut eit skot med eitt (hjå einfrøblada plantar) eller to frøblad (hjå tofrøblada plantar). Dette dannar ein kimplante eller frøplante.

Tilgang på vatn er det viktigaste elementet for å byrja spiringa. Plantar kan også vera avhengige av ein viss temperatur og/eller tilgang på oksygen og lys eller mørke. Nokre frø treng også å gå gjennom ein prosess før dei kan spira, som å bli utsette for låge temperaturar (vernalisering), lett skading eller svekking av frøskalet eller røyk.

## Kjelder
NM i turn 1981 for menn

**Noregsmeisterskapen i turn 1981** for menn vart avvikla i Sarpsborg i Østfold helga 31. oktober og 1. november. Deltakarane tevla i tolvkamp, dobbelt program i alle seks øvingane med både obligatoriske og sjølvvalde program i øvingane.

### Tolvkamp





## Kjelder
*Fredriksstad Blad
Lene Retzius

**Lene Onsrud Retzius** () er ein norsk friidrettsutøvar frå Moelv i Hedmark. Ho vart norsk meister i stavhopp 2014-17 og 2019-20. I 2018 sette Retzius norsk rekord i øvinga med eit hopp på 4,50 meter. Ho var medlem i Moelven IL til 2014, sidan 2015 har ho representert IL i BUL.

## Aktiv
15-årige Retzius kom på delt andreplass i stavhopp ved Friidretts-NM 2011, då Cathrine Larsåsen forbetra norgesrekorden til 4,31 meter og vann suverent. I 2014 vann Retzius det fyrste av fire strake NM-gull i stavhopp. Ho sikra seg medaljen ved å vere den fyrste over 3,80 m. Dei tre neste åra sikra ho seg gullmedaljen med hopp på 4,00 m, deretter 4,10 m og så 4,20 m. 

Den 30. mai 2018 sette Retzius noregsrekord i stavhopp med 4,50 meter på Lambertseter stadion i Oslo. I noregsmeisterskapen 2018 stoppa ho på 3,90 m og enda på sølvplass. Året etter gjekk ho over 4,32 m og sette meisterskapsrekord ved NM på Hamar. Sommaren 2021 tangerte ho noregsrekorden ved eit stemne i Genève.

### Plasseringar i internasjonale meisterskap
*EM 2018 i Berlin: Utslått i kvalifiseringa (4,20 m=nr 22)
*VM 2019 i Doha: Utslått i kvalifiseringa (4,35 m=nr 25)

## Kjelder

**Denne artikkelen bygger på «[[:nb:Lene Retzius|Lene Retzius]]» frå ,  den 3. september 2021.*  
*friidrett.no

## Bakgrunnsstoff
*
Inger Anne Frøysedal

**Inger Anne Hovind Frøysedal** () er ein norsk veterinær og tidlegare friidrettsutøvar frå Stryn som vart norsk meister i tresteghopp seks år i rad, 2009-14. I barneåra var ho medlem i Oppstryn IL, sidan representerte ho osloklubben IK Tjalve. 

### Aktiv
Etter å ha vunne bronsemedaljen i tresteghopp i NM 2007 og sølvmedaljen året etter, var Frøysedal åra frå 2009 til 2014 den beste kvinnelege tresteghopparen i Noreg. Desse seks sesongane vann ho årleg gullmedaljen i øvinga. Under eit stemne i juli 2010 nådde ho 13,88 meter i eit tresteghopp, men medvinden var for sterk til at det vart norsk rekord. Frøysedal deltok i EM i friidrett 2010 i Barcelona, med 13,51 m (=nr 21) rauk ho ut i kvalifiseringa. Ho sette personleg rekord i tresteghopp med 13,71 m då ho vart noregsmeister i Kristiansand i 2012.

Frøysedal presterte personbeste i lengdehopp med 6,12 meter ved eit stemne i Florø i 2010. Året etter tok ho NM-sølv i øvinga.

## Kjelder

**Denne artikkelen bygger på «[[:nb:Inger Anne Frøysedal|Inger Anne Frøysedal]]» frå ,  den 4. september 2021.*
Ragnhild Bente Andersen

**Ragnhild Bente Andersen** () er ein norsk tidlegare orienteringsløpar frå Halden. Ho vart nordisk meister i 1993 og vann VM-gull i stafett i 1987. Andersen var i alle år medlem av Halden Skiklubb, ho var med å vinne seks stafettgull i noregsmeisterskap for klubben.  

## Aktiv
### Orientering
Andersen kneip bronsemedaljen ved langdistanse-NM 1986. Same året kom ho på fjerdeplass i den nordiske meisterskapen. I 1987 sprang ho den andre etappen for det norske mannskapet som vann VM-stafetten, dei andre var Ragnhild Bratberg, Ellen Sofie Olsvik og Brit Volden. Året etter vart det nytt stafettgull på Andersen, Bratberg og Volden, saman med Anne Line Nydal sigra dei veden den nordiske meisterskapen.

I 1990 vann Andersen tre gullmedaljar då noregsmeisterskapen vart avvikla i Selbu, etter ein suveren triumf på klassisk-distansen tok ho fyrsteplassen på kort-distansen, for så å ta Halden Skiklubb inn til topplass i stafetten. Gjennom fleire gode internasjonale løp vann ho verdscupen. Åra 1990, 1992, 1995 deltok ho på dei norske stafett-laga som vann sølv i nordisk meisterskap, i 1991 på laget som tok stafett-sølv i verdsmeisterskapen.

Under den nordiske meisterskapen 1993 i Finland vann Andersen gull i klassisk løype, sølv i kort løype og bronse i stafett. Same sesongen vart ho norsk meister i langdistanse, så vel som kortdistanse. Hausten 1995 vann ho gull på kortdistansen i NM og ho vart noregsmeister i nattorientering.

### Friidrett
Andersen var ein løpssterk utøvar som i 1991 vart norsk meister i terrengløp.

## Kjelder

**Denne artikkelen bygger på «[[:nb:Ragnhild Bente Andersen|Ragnhild Bente Andersen]]» frå ,  den 3. september 2021.*  
 

## Bakgrunnsstoff
*
Trebåt

**Trebåt** er ein båt laga heilt eller hovudsakleg av treverk. Slike båtar blir bygga av profesjonelle trebåtbyggarar, eller i nokre tilfelle av amatørar som ein hobby.

I dag er trebåten ein moderne båtkonstruksjon som ofte kombinere flere typer materialar. Det finst ei rekkje ulika typar, som snekke, skøyte, seglbåt og motorbåt.

Sjølv om plastbåten er ein stor aktør finst det framleis mange trebåtar, og nokre er på museum som har samla gamle og spesielle modellar. Det blir også halde trebåtfestivalar der ein viser fram trebåtar.

Nokre kjende trebåtar er for vikingskipa, «Fram» og Redningsskøyta.
Kjende norske trebåtbyggarar er Colin Archer, Johan Anker og Bjarne Aas.

## Sjå òg
* Vollen kystkultursenter
* Klinkbygde båtar
* Risør Trebåtfestival

## Kjelder

**Denne artikkelen bygger på «[[:nb:Trebåt|Trebåt]]» frå ,  den 4. september 2021.*  
 
## Bakgrunnsstoff
* Trebåtbyggerier i Norge
NM i padling 1971

**Noregsmeisterskapen i padling 1971** gjekk føre seg i Tønsberg i Vestfold helga 17. og 18. juli. Egil Søby frå arrangørklubben Tønsberg Kajakk Klubb vart tildelt kongepokalen for siger på 10&nbsp;000-meteren.

## Karar
### K1 1000 meter





### K2 1000 m





### K4 1000 m





## Kvinner
### K1 500 meter





### K1 5000 m





## Kjelder
*Sportsboken 1971*. Norsk kunstforlag. Oslo 1971.
Grunde Nilsen Vegard

**Grunde Nilsen Vegard** () var ein norsk kjøpmann i Risør som var stortingsrepresentant for partiet Høgre. Han var ein eldre bror til fysikaren Lars Vegard.

Grunde Vegard var bondeson frå garden Grasåsen i Vegårshei. Han reiste i unge år til Kristiania og utdanna seg i handel ved Kristiania handelsgymnasium. Etter å ha fått handelsbrev slo han seg ned i Risør der han i 1893 opna manufakturforretning. I periodar var han også disponent for A/S Lagets Dampsag og elles styreleiar i Risør Sparebank.

Frå 1898 til 1925 var Vegard tidvis medlem av Risør bystyre. Stortingsperioden 1919-21 representerte han einmannskrinsen Østerrisør og partiet Høgre på Stortinget. På Tinget var han medlem i Justiskomiteen til 22. juni 1921, sidan var han med i Protokollkomiteen.

## Kjelder
*Stortingsbiografi
Albumet Golden Years

***Golden Years*** er eit samlealbum frå 1983 av David Bowie, gjeven ut av RCA Records.

Etter 11 år hos RCA Records, avslutta Bowie kontrakten og signerte for EMI Records, og gav ut det særs populære albumet *[[Let's Dance av David Bowie|Let's Dance]]* i 1983. RCA ønskte å utnytte populariteten til det nye albumet, og gav ut *Golden Years*, ei samling med songar tidlegare gjevne ut av Bowie. Plateomslaget bestod av eit nyleg fotografi av Bowie, som gav eit falskt inntrykk av at albumet inneheld ny musikk. Alle songane på albumet vart framført på konsert av Bowie under *[[Serious Moonlight-turneen|Serious Moonlight]]*-turneen hans i 1983. Bowie var sint for at dette og andre samleplater kom ut på RCA utan at han fekk eit ord med i laget. I 1984 gav RCA ut alle dei tidlegare Bowie-platene på CD, igjen utan å be om løyve. Bowie fekk seinare kontroll over rettane til katalogen sin, så dei originale CD-utgåvene på RCA var berre i trykk ei kort stund og er i dag ettertrakta samlarobjekt. 

## Innhald
Alle songane skrivne av David Bowie utanom der andre er nemnde.

## Salslister

## Kjelder

**Denne artikkelen bygger på «[[:en:Golden Years (album)|Golden Years (album)]]» frå ,  den 4. september 2021.* 
*** oppgav desse kjeldene:*
Fame and Fashion

***Fame and Fashion*** er eit samlealbum av den engelske musikaren David Bowie, gjeve ut i 1984 på RCA Records med snogar spelte inn frå *[[David Bowie (1969)|David Bowie]]* i 1969 til *[[Scary Monsters (and Super Creeps)]]* i 1980. Albumet kom ut på LP, kassett og CD. *Fame and Fashion* var det einaste RCA-albumet av Bowie som kom ut samstundes på både LP og CD. 

Etter at Bowie forlet RCA Records og signerte for EMI Records tidleg i 1980-åra, fortsette RCa å utnytte populariteten til Bowie på den tida og gav ut samlealbum utan at han gav løyve til det eller at han var involvert. Kort tid etter utgjevinga av albumet og nyutgjevinga av heile RCA-katalogen hans på CD, fekk Bowie attende rettane til heile katalogen sin. Det var derfor ikkje mogeleg å få tak i nye Bowie-plater frå RCA-katalogen før han fekk ein ny avtale med Rykodisc om å gje ut alle platene han spå ny frå og med 1989. Dei originale RCA-CDane er derfor ettertrakta samlarobjekt, ikkje berre fordi dei er sjeldne, men fordi mange samlarar meinte dei var lydmessig betre enn nyutgjevingane. 

Likevel er stilt spørsmål med lydkvaliteten på *Fame and Fashion*. Ein har til dømes merka seg at på den andre sida av LP-plata og dei samsvarande spora på CD-utgåva, så er dei originale stereokanalane byta om.

## Innhald
Alle songane skrivne av David Bowie utanom der andre er nemde. 

## Salslister

### Vekeslister

### Årslister

## Kjelder

**Denne artikkelen bygger på «[[:en:Fame and Fashion|Fame and Fashion]]» frå ,  den 4. september 2021.* 
*** oppgav desse kjeldene:*
Albumet Love You till Tuesday

***Love You till Tuesday*** er eit samlealbum av David Bowie, gjeve ut i samband med videoutgjevinga av promofilmen til Bowie frå 1969, *[[filmen Love You till Tuesday|Love You till Tuesday]]*.

Deram, som var selskapet til Bowie frå 1966 til midten av 1969, gav ut filmmusikken til filmen. Fordi det kom ut medan Bowie var på sitt mest populære, vart dette albumet ofte forveksla med debutalbumet hans. Det inneheld nokre av dei same songane som albumet frå 1967, men dei fleste av dei vart miksa på nytt i 1984. Det var den første gongen originalversjonen av «Space Oddity», «Ching-a-Ling» og «When I'm Five» kom ut offisielt, og han inneheldt òg versjonar av «Sell Me a Coat» og «When I Live My Dream» som ikkje var gjevne ut før.

I 1992 gav Pickwick Records ut samlinga på CD, og la til lengre versjonar av «Space Oddity» (4'35") og «Ching-a-Ling». Vinylutgåva inneheldt dei kortare «filmversjonane» av «Space Oddity». Pickwick erstatta singelversjonane av «Love You till Tuesday» og «Rubber Band» og den alternative versjonen av «When I Live My Dream» med dei som finst på debutplata til Bowie. Dei endra òg plateomslaget.

## Innhald

## Salslister
I Storbritannia nådde *Love You till Tuesday* 53. plassen på UK Albums Chart i 1984.

## Kjelder

**Denne artikkelen bygger på «[[:en:Love You till Tuesday (soundtrack)|Love You till Tuesday (soundtrack)]]» frå ,  den 4. september 2021.* 
*** oppgav desse kjeldene:* 
*
Attan

**Attan** (pashto اتڼ‎) er ei danseform knytt til pasjtunarar i dagens Afghanistan og Pakistan. Dansen oppstod i det som no er Aust-Afghanistan, og spreidde seg til dei pasjtunske delane av Afghanistan og Pakistan gjennom migrasjon. Attan byrja som ein folkedans utført i samband med krig, bryllaup eller andre høve, som trulovingar, nauroz-feiring og uformelle møte. Han er no rekna som nasjonaldans i Afghanistan, og blir dansa av alle afghanske folkegrupper, og av pasjtunarar i Pakistan.

## Opphav

Attan er ein tradisjonell pasjtunardans. Han blir sagt å ha før-islamske røter, og nokon identifiserer attan som ein religiøs seremoni frå tidlie zoroastrianisme. Ifølgje folklore dansa kong Jama eller Jamshid, ein figur i iransk mytologi, attan med krigarane sine for å feira nauroz. Nærskylde ringdansar finst i provinsane Khorasan og Sistan og Balutsjistan i Iran. Her er dei vanlegvis kjende som chapi eller torbati. Attan blir vanlegvis dansa til tromming frå dohol, ei stor tofellstromme. The dance can be anywhere from 5 to 30 minutes long. Det finst mange ulike regionale variantar av attan, dei best kjende er wardaki, logari, paktia, lhosti, kandahari og herati. I tillegg til å vera afghansk nasjonaldans er han også ein populær del av høgtider, bryllaup og andre feiringar.

## Rørsler
Akkompagnert av trommar og fløyter dannar dansarane ein sirkel, tar kvarandre i hendene eller førebur seg på å rotera i sine eigne sirklar. Dansen byrja med sakte trinn som gradvis blir raskare og raskare til det verkar som om utøvarane må gje seg av utmatting. Likevel fortset dansen, nokre gonger i to eller tre timar på rad, utan pausar bortsett frå ein senking av tempo eller endringar i melodiar og songar.

## Instrument
Det viktigaste instrumentet er sjølvsagt tromma. Denne kan variera i storleik, for nokre typar er storleiken relativt liten. Årsaka til det kan vera geografisk, men skiljet mellom doholar er tydeleg blant dei forskjellige typane attan. Tablah er ei einfellstromme ein slår med hendene som finst i dei fleste arabiske musikkensemble. Den begerforma kroppen (sylindrisk med litt innsnevra midje) blei tradisjonelt laga av fyrt leire, og skinnet av geit-, kalv- eller fiskeskinn, strekt og limt permanent på kroppen. Det nest viktigaste instrumentet er zurna surnay, som er svært vanleg, men ikkje alltid blir brukt til kvar type dans.

## Utstyr

Utøvarar ber ofte tradisjonelle klede og pynt når dei tek del i den livlege dansen. Ved nokre festlege høve kan menn òg vera iført dress og slips for ein meir formell utsjånad. Kvinnene kan ha lyse, fargerike kjolar. Desse kjolane kan ha små speglar på. Dei små speglane speglar lyset medan kvinnene rører seg og dansar.

## Kjelder

**Denne artikkelen bygger på «[[:en:Attan|Attan]]» frå ,  den 5. september 2021.*
Eirik Dolve

**Eirik Greibrokk Dolve** () er ein norsk tidlegare friidrettsutøvar frå Bergen som tevla i stavhopp. Han var norsk meister i øvinga fem år på rad, 2013-17.

Dolve, som var medlem i IL Fri til 2015 og sidan Fana Idrettslag, vann gullmedaljen i stavhopp fyrste gongen under NM 2013 i Tønsberg. Han sigra også i noregsmeisterskapen dei neste fire åra, ofte med  god margin. Sommaren 2015 svinga han seg i Göteborg for fyrste gong over 5,50 meter. Den 22. juni 2016 forbetra han den personlege rekorden til 5,66 meter ved eit stemne i Praha. Ved NM 2018 tok han sølv, Sondre Guttormsen vann gull. Etter å ha vorte bronsemedaljør i NM 2019, la Dolve opp.

## Kjelder
*World Atheltics
Wilhelm Sorteberg

**Wilhelm Sorteberg** kan visa til:

*Wilhelm Asbjørnsson Sorteberg (1839–1913), norsk spelemann
*Wilhelm W. Sorteberg (1878-1951), norsk gardbrukar og ordførar i Krødsherad
*Arne Wilhelm Sorteberg (f. 1950), norsk idrettsutøvar og medisinar
Glasshytta Vikten

**Glasshytta Vikten** òg kjend som **Glasshytta på Vikten**, er eit glasverk som ligg på Vikten på yttersida av Flakstadøya i Lofoten. Det vart grunnlagt av Åsvar Tangrand og er det eldste i Nord-Noreg. Den første glasblåsinga starta våren 1976. I 1992 flytta glashytta til eit nytt bygg.

## Kjelder
Blyfasan

**Blyfasan** (*Crossoptilon auritum*) er ein asiatisk hønsefugl i fasanfamilien. Han finst berre i Kina, men er vanlegast av alle øyrefasanar (*Crossoptilon*).

## Utsjånad og læte

Blyfasan er ein stor fasan som kan bli opptil 98 cm lang. Fjørdrakten er karakteristisk med svart isse, raud hudflik i andletet, gule auge og forlenga øyredekkande fjører som former lange kvite duskar bak auga. Den spektakulære bøygde og lause halen med 24 forlenga blågrå fjørar er svartprikka. Kjønna er like på utsjånad, men hannen er noko større. Revirlætet til hannen består av ein serie med fire til fem hesa og harde kra.

## Utbreiing
Fuglen lever berre i skogsområde i fjelltrakter i nordlege og sentrale Kina, frå austlege Qinghai austover gjennom Gansu til Indre Mongolia (Helan Shang) og sørover til vestlege Sichuan og nordaustlegaste Tibet (Danglafjella).

## Systematikk
Studiar viser at blyfasan er i nær slekt med sotfasan. Han blir rekna som monotypisk, det vil seia at han ikkje blir inn delt i nokre underartar.

## Levesett
Blyfasan finst i bar- og blandingsskog i fjelltrakter og dessutan blant einebuskar og snar over tregrensa. Føda består hovudsakleg av bær og plantemateriale. Fuglen hekkar mellom april og juni.

## Status og trugsmål
Arta har eit stort utbreiingsområde og ein stor populasjon med stabil utvikling, derfor blir han ikkje rekna for å vera utsett for nokon særskild trussel. Den internasjonale naturvernsunionen IUCN reknar arten som livskraftig (LC).  Ein kjenner ikkje til storleiken på heile populasjonen, men han blir skildra som vanleg.

## Galleri

Blue Eared Pheasant egg MAV 01.jpg|Egg
Blue_Eared-Pheasant_by_George_Edward_Lodge.png|Teikning av blyfasanar
Crossoptilon auritum white background.jpg|Blyfasan frå *Nouvelles Archives du Muséum d'histoire Naturelle* (1865)
BirdsAsiaJohnGoVIIGoul 0096.jpg|Illustrasjon frå *Birds of Asia*

## Kjelder

**Denne artikkelen bygger på «[[:en:Blå öronfasan|Blå öronfasan]]» frå ,  den 4. september 2021.*
Blandingsskog

**Blandingsskog** er ein type skog som består av både lauvtre og bartre. Slik skog finst blant anna i sentrale delar av Europa, delar av Vest-Asia, deler av Himalaya og i Aust-Asia, Sør- og Søraust-Australia, langs sørvestkysten og lengst sør i Sør-Amerika og i det austlege Nord-Amerika. I internasjonal biogeografi blir skogtypen gjerne omtalt som temperert lauvskog og blandingsskog (*temperate broadleaf and mixed forest,* forkorta TBMF).

I Noreg er det svært lite blandingsskog, men det finst ein del på Sørlandet og Sør-Austlandet. Denne består typisk av ei blanding av gran og bjørk, med innslag av andre lauvtre. Blandingsskog er meir vanleg i Sverige, der store delar av Sør-Sverige består av denne skogtypen. Likeeins er han vanleg i Danmark.

Dei mest næringsrike variantane av blandingsskog har ofte eit rikt dyreliv.

## Kjelder

**Denne artikkelen bygger på «[[:nb:Blandingsskog|Blandingsskog]]» frå ,  den 4. september 2021.*
Buksbomfamilien

**Buksbomfamilien** er ein plantefamilie i buksbomordenen (Buxales).
Han inneheld buskar og små tre. Desse har heile blad og blomar som er små, einkjønna og kronlause. 

Familien omfattar 4-6 planteslekter med 100-120 artar. I APG III-systemet er slekta *Didymeles* teken med i buksbomfamilien, denne har tidlegare òg vore rekna til ein eigen familie, Didymelaceae.

Fleire artar i slekta blir brukt som hageplantar.
Ingen artar i familien veks naturleg i Noreg, men buksbom blir brukt som hekkplante i mildare delar av landet.

## Slekter
Slektene under familien kan grupperast slik:

* Buksbomslekta *(Buxus)*
* Vinterglansslekta *(Pachysandra)*
* *[[Sarcococca]]*
* *[[Styloceras]]* ( = Stylocerataceae?)
* *[[Simmondsia]]* ( = Simmondsiaceae?)
* *[[Didymeles]]*

## Galleri

Buisfleurs.jpg|Buksbomgrein (*Buxus sempervirens*) med blomar
西班牙黃楊 Buxus balearica -香港公園 Hong Kong Park- (31313860066).jpg|*Buxus balearica*
細葉黃楊 Buxus harlandii -香港公園 Hong Kong Park- (9237451021).jpg|*Buxus harlandii*
朝鮮黃楊 Buxus microphylla v koreana -韓國晉州城 Jinju, Korea- (13078271513).jpg|*Buxus microphylla*
黃楊 Buxus sinica -香港荔枝角公園 Lai Chi Kok Park, Hong Kong- (9240274830).jpg|*Buxus sinica*
Pachysandra axillaris kz07.jpg|*Pachysandra axillaris*
Pachysandra procumbens 2017-04-17 7318.jpg|*Pachysandra procumbens*
Pachysandra terminalis kz02.jpg|*Pachysandra terminalis*
Sarcococca confusa inflorescence.jpg|*Sarcococca confusa*
Sarcococca Hookeriana 25-01-2020. (d.j.b). 05.jpg|*Sarcococca hookeriana*-grein med blomar
Sarcococca ruscifolia-cultivated 16.jpg|*Sarcococca ruscifolia*


## Kjelder

**Denne artikkelen bygger på «[[:nb:Buksbomfamilien|Buksbomfamilien]]» frå ,  den 6. september 2021.*
Rune Gerhardsen

**Rune Gerhardsen** () var ein norsk politikar for Arbeidarpartiet. Han var son av tidlegare statsminister Einar Gerhardsen, og bror av Truls Gerhardsen og Torgunn Lieungh. 

Gerhardsen var i fleire år aktiv i lokalpolitikken i Oslo, der han var medlem av Oslo bystyre i periodane 1988–1999 og 2003–2019 og var byrådsleiar frå 1992 til 1997. I 1991 gav han ut boka *Snillisme på norsk*, der han delte synspunkt på samfunnsmoral og det personlege ansvaret til den enkelte, og tok eit oppgjer med delar av den norske velferdsstaten. 

I 2019 gjorde Gerhardsen det kjent at han hadde fått Alzheimers sjukdom. Han døydde den 4. september 2021.

## Bibliografi
* 
* 

## Kjelder
Geir Ugland Jacobsen

**Geir Harald Ugland Jacobsen** () er ein norsk siviløkonom og politikar frå Oslo. Han var frå mai 2021 til februar 2026 partileiar for Noregsdemokratane.

Jakobsen har bakgrunn frå næringslivet. Han har tidlegare vore politikar for Framstegspartiet (Frp) og var vald i ei kampvotering som fylkesleiar i Oslo Frp frå februar 2020. Desember 2020 vart han kasta som fylkesleiar og ekskludert som partimedlem av sentralstyret i Frp, medan fylkeslaget vart sett under administrasjon. Medan han var fylkesleiar markerte han seg som forkjempar for at Frp skulle gå i meir nasjonalkonservativ retning og kom med utsegner som sette posisjonane til Siv Jensen som partileiar og førstekandidat i Oslo i tvil.

Den 18. januar 2021 vart han ny fylkesleiar for Demokratane i Oslo. Jakobsen har uttalt at det truleg blir eit namnebytte på partiet, som del av ein omstart. Nokre av kjernesakene til partiet vil ifølgje han vere motstand mot overnasjonal styring, vern om ytringsfridommen og reduksjon i offentleg pengebruk.

## Kjelder
Erik Selle

**Erik Selle** () er ein norsk pastor og politikar. Han vart partileiar for Dei Kristne i 2013, som seinare heitte Partiet Dei Kristne og frå 2022 Konservativt.

## Bakgrunn
Selle er cand.theol. frå Universitetet i Oslo der han tok mellomfag i sosialøkonomi og embetseksamen i teologi 1991–1996. Han arbeidde som feltprest i Forsvaret i 1997 og var lærar i Bærum 1998–2004. Selle er også utdanna ved Heimevernets skole- og kompetansesenter og tenestegjorde som major i Heimevernet i Bosnia i 2007. Selle var fram til 2014 pastor og administrerande direktør i BærumsKirken, ein pinselyd på Høvik i Bærum som Selle grunnla i 2001. Han har i tillegg vore styremedlem i Kristenfolket, ein kristenkonservativ organisasjon som vart oppretta i 2009.

Erik Selle vart første gong vald til leiar i Partiet Dei Kristne (PDK) i 2013. Ved stortingsvalet dette året stilte han som førstekandidat for partiet i Nord-Trøndelag. PDK vart danna som ei bygdeliste på Bømlo i Hordaland i 2011. I kommunestyre- og fylkestingsvalget 2015 stilte partiet lister i 69 kommunar og 19 fylke. Selle var førstekandidat i Akershus fylke og var også med på partilista for valet i Bærum kommune. Ved stortingsvalet i 2017 var Selle nominert på førsteplass i både Aust-Agder og Akershus og på andreplass i Oslo.

Selle har tidlegare hatt ein periode i kommunestyret i Bærum for Høgre og har også vore medlem av Framstegspartiet.

Selle er profilert «ven av Israel» og jobba tidlegare som rådgjevar ved Internasjonale Kristne Ambassade Jerusalem, ein politisk-religiøs organisasjon oppretta i 1980. Han er elles særleg opptatt av kristne i Afrika, mellom anna som nestformann i The Africa-Israel Initiative. Ved stortingsvalet i 2017 var Selle nominert på førsteplass i både Aust-Agder og Akershus, og på andreplass i Oslo. I samband med den russiske invasjonen av Ukraina i 2022 har Selle vorte kritisert for å formidla russisk propaganda som legitimerer invasjonen.

## Kjelder

**Denne artikkelen bygger på «[[:nb:Erik Selle|Erik Selle]]» frå ,  den 6. september 2021.* 
*** oppgav desse kjeldene:*
Hn/Sigrøn

**Sigrøn** (òg kalla **alltidgrøn**) er nemningar for ein vokster som hev grøne blad heile året. Sume slag er det ein kallar vettergrøne, det er at dei held på bladi til dei nye faldar seg ut ved lauvsprett. Beint imot desse tvo flokkane hev ein dei lauvfellande vokstrane, som misser bladi um vetteren, der det er kaldt, eller i turketidi, når vasstapet er for stort for voksteren.
Glasshytten Varmt Glass

**Glasshytten Varmt Glass** var ei glashytte som låg på Kranen i Solheimsviken i Bergen. Ho vart etablert i 2004 av glaskunstnarane Cathrine Kårevik og Niclaes Hoff og lagt ned i 2013.

## Kjelder
Wilhelm Sorteberg (1950)

**Arne Wilhelm Sorteberg** () er ein norsk medisinar og tidlegare friidrettsutøvar. Han vann 7 NM-gull i stavhopp i åra 1969–1978, og sette fleire noregsrekordar.

## Bakgrunn
Wilhelm Sorteberg er soneson til Wilhelm W. Sorteberg. Foreldra hans var Asbjørn Sorteberg (1911-1991), tilsett ved Landbrukshøgskulen på Ås, og Agnes f. Dyrnes frå Smøla.

Han er gift med Angelika Sorteberg, som også er lege, og dei to har samarbeidd om fleire forskingsprosjekt.
## Idrettskarriere

Sorteberg representerte Ås IL og Kamp-Vestheim.

Han sette noregsrekord i stavhopp på 4,82 i 1973, forbetra til 4,85 same året. I 1975 sette han ny rekord med 4,90, før han braut femmetersgrensa med 
5,01 i 1976. Den forbetra rekorden på 5,05 sett seinare det året blei ståande fram til 1989, då Trond Barthel sette ny rekord på 5,10.

;NM-medaljar

## Medisinsk karriere
Sorteberg tok doktorgrad i medisin i 1993 med avhandlinga *Methodological and technical advances in transcranial Doppler ultrasonography*.
Han har seinare gjeve ut ei rekkje vitskaplege artiklar.
I 2015 fekk han Monrad Krohns hederspris for forskinga si på blodgjennomstrøyminga i hjernen. 

Han er seksjonsoverlege ved Oslo universitetssykehus.

## Referansar




----
**Denne artikkelen bygger på «[[:nb:Wilhelm Sorteberg (friidrettsutøver)|Wilhelm Sorteberg (friidrettsutøver)]]» frå ,  den 5. september 2021.*  

## Bakgrunnsstoff